Životice u Nového Jičína

Životice u Nového Jičína estas montara vilaĝo en Ĉeĥio troviĝanta en la distrikto Nový Jičín. La vilaĝo ricevis sian nomon laŭ la persona nomo "Žibota". Vivas ĉi tie  ().

 Historio 
La unua skribmencio pri la vilaĝo devenas el la jaro 1399. Životice apartenis ekde la jaro 1411 al la senjorujo Štramberk kaj ekde 1558 ĝis pereo de feŭdismo al la senjorujo Nový Jičín. En la 17-a jarcento la vilaĝo estis germanigita.

Parto de Životice estis ankaŭ la vilaĝo Zdislavice, kiu troviĝis en valo inter la montoj Jedlí kaj Hlásnice, kaj verŝajne ĝi pereis pro naturplago. Komence de la 18-a jarcento vivis en la arbaroj ĉirkaŭ Životice taĉmento de rabistoj subgvide de Gajdušek, kiu teruris la tutan ĉirkaŭaĵon. Eĉ kiam Gajdušek estis en 1719 kun kelkaj siaj samideanoj ekzekutita en Nový Jičín, kelkaj restintaj rabistoj maltrankviligis ĝis la jaro 1736 senĉese tiun ĉi regionon.

Dum la Protektorato Bohemio kaj Moravio Životice fariĝis parto de Germanio. La vilaĝo estis liberigita la 6-an–7-an de majo 1945.

Ekde la 1-a de januaro 1993 ĝi estas memstara vilaĝo.

 Loĝantaro 

 Inundo 
La 24-an de junio 2009 trafis la vilaĝon kaj la ĉirkaŭajn vilaĝojn granda inundo, dum kiu perdis la vivon kelke da homoj. Multe da domoj estis inunditaj kaj en la sekvantaj tagoj ili estis egaligitaj kun tero. Informojn pri la inundo en 2009 en la meza Eŭropo vidu ĉe Inundoj en meza Eŭropo 2009.

Kategorio:Municipoj en distrikto Nový Jičín
Kategorio:Vilaĝoj en distrikto Nový Jičín
Kategorio:Setlejoj en Subbeskida montetaro